Document ID: /roh_data/filtered/fineweb-2-filterrobots_roh.jsonl.gz/18142

Organisaturs da buna speranza
Ils organisaturs per ils gieus olimpics d’enviern 2020 a San Murezzan èn optimistics. Las temperaturas ed era la prevista da l’aura per ils proxims dis fan speranza, uschia il schef dal lieu e responsabel per l’infrastructura Martin Berthod.
Alternativ sin il Lai da Staz
Sco alternativa èsi previs da preparar provisoricamain era il glatsch sin il Lai da Staz che sa chatta en vischinanza dal Lai da San Murezzan.
Ils gieus olimpics d’enviern da giuvenils han lieu per la terza giada a San Murezzan. Là han lieu las occurrenzas bob, scarsolar e skeleton e per l’emprima giada era las occurrenzas da patinadi da sveltezza sin il glatsch natiral. Il lieu principal dals gieus olimpics da giuvenils en Svizra è Losanna.
Ord l'archiv
Il mars 2018 han ins fatg tests da stress per il glatsch sin il Lai da San Murezzan. La finamira da quel project è stà d'augmentar la segirezza per tut ils eveniments durant l'enviern.
RTR novitads 06:00